અમદાવાદ: અમદાવાદ મ્યુનિ. કોર્પોરેશનની ગઇ કાલે યોજાયેલી ચૂંટણીમાં સરેરાશ ૪૮ ટકા મતદાન થયું હોવાનો પ્રાથમિક અંદાજ ખોટો પુરવાર થયો છે. અમદાવાદના મતદારોએ અગમ્ય કારણસર મતદાન કે ચૂંટણી પ્રત્યે ઉદાસીનતા દાખવતાં આશ્ચર્યજનક રીતે છેલ્લી ચૂંટણી કરતાં પણ ઓછું એટલે કે ૪૬.૨૩ ટકા મતદાન નોંધાયું છે. અમદાવાદમાં છેલ્લી ૨૦૧૦ની ચૂંટણીમાં ૪૪.૧૨ ટકા મતદાન નોંધાયું હતું, જ્યારે આ વખતે નવેમ્બર-૨૦૧૫ની ચૂંટણીમાં મતદારોની સંખ્યા વધી હોવા છતાં ૪૬.૨૩ ટકા એટલે કે છેલ્લી ચૂંટણી કરતાં ૨.૧૧ ટકા મતદાન વધુ નોંધાયું છે. પ્રથમ વાર કોર્પોરેશનની ચૂંટણીમાં ૫૦ ટકા મહિલા અનામત હોવા છતાં મહિલા મતદારોએ મતદાન પ્રત્યે ઉદાસીનતા દાખવી હતી. છેલ્લી ચૂંટણીમાં ૩૩ ટકા મહિલા અનામત હતી. આ ચૂંટણીમાં કુલ ૧૯૨ બેઠક પૈકી ૯૬ બેઠક મહિલાઓની હતી.